**Zapisnik s 51. sjednice Školskog odbora V. gimnazije Vladimir Nazor Split, Split, održane dana**

**19.10. 2020. (ponedjeljak), s početkom u 18:18 sati**

Na sjednici su odluke donesene većinom glasova ukupnog broja članova.

**DNEVNI RED:**

**AD-1)** **Verifikacija zapisnika s prošle 50. sjednice Školskog odbora, od 7.10.2020.**

Na Zapisnik s prošle 50. sjednice Školskog odbora održane 7.10.2020. nije bilo primjedbi ni dopuna te je isti usvojen većinom glasova nazočnih članova

**AD-2) Donošenje Odluke o prelasku na C model (isključivo i samo on- line nastava) do daljnjega, zbog trenutno nepovoljene epidemiološke situacije s Covidom-19**

**O D LU K A, br.1**

Usvaja se prijedlog ravnateljice, da se zbog nepovoljne epidemiološke situacije s Covidom-19 u Školi

prijeđe na C model (isključivo i samo on-line nastava) do daljnjega.

**AD-3)** **Traženje prethodne suglasnosti za produljenje ugovora nastavnici matematike (J.T.M.) s kojom je sklopljen ugovor o radu na 60 dana do povratka na rad trenutno odsutne nastavnice (A.S.J.) ili do zasnivanja radnog odnosa na temelju natječaja ili na drugi propisan način, ali ne dulje od 60 dana**

**O D L U K A, br. 2.**

Daje se prethodna suglasnost za zasnivanje radnog odnosa na određeno vrijeme s nastavnicom matematike kojoj ugovor o radu prestaje 19.10.2020., do 60 dana, a najkasnije do okončanja postupka natječaja i primanja radnika na određeno vrijeme s punim radnim vremenom, putem natječaja.

**AD-4) Usvajanje pročišćenog teksta Statuta**

**O D L U K A, br. 3**

Usvaja se pročišćeni tekst Statuta V. gimnazije Vladimir Nazor Split.